Diari Oficial de la Generalitat Valenciana


Sumari del DOGV 9856, del 24-05-2024 (2024/4826)

Anunci per a l'alienació dels aprofitaments cinegètics en zones de caça controlada i forests d'utilitat pública propietat de la Generalitat a la província de València per a les temporades 2024-2025 i següents.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9856

Data del DOGV
:   24-05-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/4826


Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

Anunci per a l'alienació dels aprofitaments cinegètics en zones de caça controlada i forests d'utilitat pública propietat de la Generalitat a la província de València per a les temporades 2024-2025 i següents. [2024/4826]  
  
1. Objecte  
1.1. L'objecte d'este anunci és l'establiment del procediment i condicions per a l'alienació de l'aprofitament cinegètic en zones de caça controlada i forests d'utilitat propietat de la Generalitat a la província de València per a les temporades 2024-2025 i següents.  
  
1.2. Este anunci deixarà sense efecte el publicat per este òrgan administratiu amb el mateix objecte en el Diari Oficial de la Generalitat Valenciana número 9848, de 15 de maig de 2024.  
  
2. Tramitació, procediment i forma d'adjudicació  
2.1. L'entitat que realitzarà l'alienació dels aprofitaments cinegètics serà la direcció territorial de València de la conselleria competent en matèria de medi ambient, conforme al que s'indica en els annexos I i II.  
  
2.2. La tramitació i el procediment s'ajustarà als principis de publicitat, objectivitat, imparcialitat, transparència i concurrència competitiva, arreplegats en l'article 15.5 de la Llei 43/2003, de 21 de novembre, de forests, i també amb el que es disposa en la legislació vigent en matèria de patrimoni de les administracions públiques i contractació del sector públic.  
2.3. En cas de zones de caça controlada, només podran participar en el procediment per a la seua adjudicació les entitats locals o societats de caçadors sense ànim de lucre, en els termes de la disposició addicional sèptima de la Llei 13/2004, de 27 de desembre, de caça de la Comunitat Valenciana.  
2.4. En el cas d'aprofitaments cinegètics de forests d'utilitat pública, podran optar les persones físiques o jurídiques amb plena capacitat d'obrar i que no estiguen sotmeses en algunes de les prohibicions per a contractar assenyalades en la normativa vigent en matèria de contractes del sector públic.  
2.5. El tipus de licitació serà oberta, de tramitació ordinària i es realitzarà mitjançant adjudicació directa (llistat de l'annex I) i concurs (llistat de l'annex II).  
  
3. Condicions economicoadministratives  
3.1. Per als aprofitaments objecte d'este anunci serà aplicable el plec general de condicions economicoadministratives per a l'alienació dels aprofitaments forestals en forests propietat de la Generalitat, arreplegat en la Instrucció de 14 de juliol de 2017, de la Direcció General de Medi Natural i Avaluació Ambiental, i les condicions economicoadministratives a tindre en compte en l'alienació d'aprofitaments cinegètics en forests propietat de la Generalitat de la Direcció General de Medi Natural i Animal, de 7 de desembre de 2023. També resultaran d'aplicació les condicions establides en el Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat, i també les recollides en este anunci.  
  
3.2. El plec particular de condicions economicoadministratives es podrà consultar en les dependències de la direcció territorial de la conselleria competent en matèria de medi ambient, situada al carrer Gregorio Gea, núm. 27, planta 5, de València, i en l'enllaç https://mediambient.gva.es/va/web/medio-natural/aprovechamientos-forestales.  
  
4. Condicions tecnicofacultatives  
4.1. Será d'aplicació per als aprofitaments objecte d'este anunci el plec general de condicions tecnicofacultatives per a l'alienació dels aprofitaments forestals en forests gestionades per la Generalitat, arreplegat en la Instrucció de 14.07.2017, de la Direcció General de Medi Natural i Avaluació Ambiental, i les condicions establides en el Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat, i també les condicions arreplegades en este anunci.  
4.2. Sense perjuí d'això, els aprofitaments objecte d'este anunci comptaran amb un plec de condicions particulars tecnicofacultatives específic, subscrit per l'adjudicatari i pel tècnic facultatiu designat a este efecte, que contindrà la taxació i el període d'execució o gaudi de l'aprofitament.  
  
4.3. Estos plecs es podran revisar en les dependències de la direcció territorial de la conselleria competent en matèria de medi ambient, situada al carrer Gregorio Gea, núm 27, planta 5, de València, i en l'enllaç https://mediambient.gva.es/va/web/medio-natural/aprovechamientos-forestales.  
  
5. Condicions d'execució de l'aprofitament  
5.1. L'adjudicació de l'aprofitament cinegètic implica per a l'adjudicatari assumir els drets, els deures i les obligacions previstos en la Llei 13/2004, de 27 de desembre, de caça de la Comunitat Valenciana.  
  
5.2. L'adjudicatari està obligat a complir les condicions establides en el corresponent pla tècnic d'ordenació cinegètica del vedat de caça que es constituïsca o, si és el cas, al que s'agregue, que en tal cas haurà de modificar-se adequant-se a la nova superfície. L'adjudicatari haurà de presentar sol·licitud d'aprovació de pla tècnic d'ordenació cinegètica o, si és el cas, de modificació del pla tècnic d'ordenació cinegètica vigent, per a la seua aprovació per la direcció territorial.  
  
5.3. No obstant això, en el cas de zones de caça controlada i en el de forests d'utilitat pública propietat de la Generalitat no declarats zona de caça controlada amb una superfície major o igual a 250 hectàrees, l'aprofitament cinegètic s'ajustarà a les condicions establides en el corresponent plec de condicions particulars tecnicofacultatives, i en la resolució aprovatòria del corresponent pla tècnic d'ordenació cinegètica aprovat per la direcció territorial, i el contingut de la qual es podrà revisar en les dependències de la Direcció Territorial de la Conselleria competent en matèria de medi ambient, situada al carrer Gregorio Gea, núm. 27, planta 5, de València.  
5.4. Serà aplicable la normativa vigent en matèria forestal i de caça i, en general, la normativa en matèria mediambiental que afecte l'exercici de l'activitat cinegètica, especialment la normativa reguladora dels parcs naturals i les normes de gestió de la Xarxa Natura 2000, si és el cas.  
  
6. Termini de vigència del gaudi  
6.1. El termini de vigència de l'adjudicació de l'aprofitament cinegètic serà el fixat en cada cas en els annexos, comprés entre l'1 de juny i el 31 de maig de l'any següent coincidint amb la temporada cinegètica. Amb l'excepció de la temporada 2024-2025 que serà de l'1 d'agost de 2024 al 31 de maig de 2025.  
  
7. Lloc i termini de presentació de les ofertes  
7.1. Les proposicions per a optar a l'adjudicació es presentaran en les dependències situades al carrer Gregori Gea, núm. 27, planta 5, de València. No obstant això, las proposicions es podran presentar en qualsevol dels registres administratius oficials en qualsevol de les formes previstes en l'article 16 de la Llei 39/2015, d'1 d'octubre, del procediment administratiu comú de les administracions públiques.  
El termini per a la presentació de les sol·licituds de participació serà de 10 dies naturals a comptar des de l'endemà de la publicació d'este anunci en el Diari Oficial de la Generalitat Valenciana.  
  
8. Documentació requerida  
8.1. La documentació requerida per a la presentació de les ofertes està desglossada en la clàusula sexta del plec particular de condicions economicoadministratives, en el qual també es poden consultar els models de declaració responsable que ha de presentar el licitador i de proposició econòmica.  
  
9. Lloc i data d'obertura de proposicions  
9.1. L'obertura de proposicions es realitzarà en les dependències de la Direcció Territorial de València en les dates que figuren en l'annex II.  
9.2. Quant l'alienació resulte deserta, se celebrarà la segona 10 dies hàbils després, a comptar des de la publicació en el tauler d'anuncis del resultat d'esta, i que es pot consultar en l'enllaç següent: https://mediambient.gva.es/va/web/medio-natural/aprovechamientos-forestales. En els primers 5 dies hàbils d'este termini hauran de presentar-se les sol·licituds per a participar en la segona alienació, en els mateixos termes i condicions que per a la primera.  
  
10. Garantia definitiva  
10.1. L'adjudicatari haurà de consignar obligatòriament una garantia definitiva per valor del 10 per cent de l'import d'adjudicació en el termini de 10 dies a partir de la data en què li siga comunicada l'adjudicació. La no consignació de la garantia en el termini assenyalat serà motiu de revocació de l'adjudicació, i es passarà a la següent oferta més ben situada.  
10.2. La garantia definitiva respondrà de les penalitzacions imposades a l'adjudicatari per raó de l'activitat que realitze, del rescabalament dels danys i perjuís que l'adjudicatari ocasionara al titular de la forest amb motiu de l'adjudicació, de les despeses originades a estos per demora de l'adjudicatari en el compliment de les seues obligacions i de la confiscació que puga decretar-se en els casos de cancel·lació, d'acord amb el que s'establix en els plecs de condicions economicoadministratives i tecnicofacultatives o amb caràcter general en la legislació de contractes del sector públic.  
10.3. La devolució de la garantia definitiva es produirà quan finalitze el termini vigent de l'adjudicació, una vegada haja certificat la Direcció Territorial de València la seua correcta execució o gaudi.  
  
11. Obtenció de la llicència i lliurament de l'aprofitament  
11.1. Una vegada siga ferma l'adjudicació i li siga comunicada a l'adjudicatari, serà condició indispensable que este dispose de la llicència que autoritza l'execució de l'aprofitament.  
11.2. La llicència serà expedida per la direcció territorial de valència de la conselleria competent en matèria de medi ambient, una vegada realitzat el pagament del cànon i s'haja constituït la garantia definitiva per part de l'adjudicatari de l'aprofitament.  
11.3. La llicència haurà d'estar disponible en el lloc on es desenvolupe l'activitat, i podrà ser requerida en qualsevol moment per les autoritats competents.  
11.4. No es podrà gaudir de l'aprofitament fins que no es trobe senyalitzat l'espai cinegètic sobre el terreny d'acord amb la normativa vigent. Els treballs i materials necessaris per a la senyalització no podran computar-se com a millores en benefici de la fauna salvatge i seran per compte de l'adjudicatari.  
  
12. Inversions en benefici de poblacions silvestres  
12.1. De conformitat amb l'article 35 de la Llei 13/2004, de 27 de desembre, de caça de la Comunitat Valenciana, l'adjudicatari haurà de realitzar inversions en benefici de les poblacions silvestres per valor del 35 per cent de la valoració en viu de les rendes cinegètiques. Estes inversions estaran quantificades, valorades i localitzades en el corresponent pla tècnic d'ordenació cinegètica.  
  
13. Causes de revocació de l'adjudicació  
13.1. Las causes de revocació de l'adjudicació seran les previstes en el plec general de condicions economicoadministratives per a l'alienació dels aprofitaments forestals en forests propietat de la Generalitat, que es podrà consultar en les dependències de la direcció territorial de la conselleria competent en matèria de medi ambient, situada al carrer Gregorio Gea, núm. 27, plana 5, de València, i en l'enllaç: https://mediambient.gva.es/va/web/medio-natural/aprovechamientos-forestales.  
  
14. Normativa supletòria  
En tot el que es preveu en este anunci s'atendrà al que es disposa en la legislació vigent en matèria de patrimoni i de contractes del sector públic.  
  
15. Aprofitaments cinegètics en forests d'utilitat pública de titularitat municipal  
15.1. A mers efectes de publicitat, s'inclou en l'annex III la relació de forests d'utilitat pública de titularitat municipal a alienar durant l'anualitat 2024.  
15.2. L'entitat que realitzarà l'alienació dels aprofitaments cinegètics de les forests d'utilitat pública de titularitat municipal serà en cada cas l'ajuntament que la posseïsca. Esta alienació es realitzarà d'acord amb la normativa que resulte d'aplicació en la matèria, i tenint en compte el que es disposa en l'article 37 de la Llei 3/1993, de 9 de desembre, forestal de la Comunitat Valenciana, pel que fa a prestar especial consideració als habitants dels municipis rurals de la zona, fomentant-se fórmules associatives per a la seua gestió.  
  
També resultarà d'aplicació el plec general de condicions economicoadministratives que haurà de ser redactat i aprovat per l'entitat local que posseïsca la titularitat de la forest, i el plec de condicions particulars tecnicofacultatives específic, subscrit per l'entitat municipal titular de la forest, l'adjudicatari i pel tècnic facultatiu designat a este efecte.  
  
  
València, 17 de maig de 2024. El director territorial, p. s. (R 20.09.2023), el cap del Servici Territorial de Medi Ambient de València: José Guillermo Rojí Moliner.  
  
  
ANNEX I  
Aprofitaments forestals cinegètics en les forests d'utilitat pública gestionats per la Conselleria de Medi Ambient, Agua, Infraestructures i Territori a la província de València per a les temporades   
2024-2025 i següents, a alienar mitjançant  
 el procediment d'adjudicació directa  
  
Forest núm. UP Denominació TM Hectàrees Taxació Termini  
188 Mas de Galbis BOCAIRENT 149,00 149,00 € 5  
172 El Rebollo i dos més CALLES/CHELVA 189,60 269,18 € 5  
162 El Carrascal, Los Llanos i La Umbría (Lot 3 enclavats) LA YESA 96,00 71,33 € 5